《题王煮石推篷图》
明代·钱宰

粲粲晴林截素霓，梦回何处觅新题。
画檐压槛江南屋，短棹推篷雪后溪。
落月欲分花上下，春风不隔树高低。
何当一见冰霜表，放笔孤山烟水西。

作者简介：（1299—1394）元明间浙江会稽人，字子予，一字伯钧。元至正间中甲科，时称宿儒。洪武初征修礼、乐书，授国子助教，进博士。后命订正蔡氏《书传》，书成赐归。有《临安集》。